«Մենք կողմ ենք, որ հանրապետությունն ունենա խորհրդարանական համակարգ եւ կուսակցությունները հնարավորինս շատ ներկայացված լինեին այնտեղ, որպեսզի նրանք կարողանան ներկայացնել իրենց գաղափարները: Արմեն Սարգսյանը հանդիպում է ունեցել մեր կուսակցության նախագահության անդամների հետ, մենք ներկայացրել ենք մեր մոտեցումները Հայաստանի ապագայի վերաբերյալ թե՛ տնտեսական, թե՛ արտաքին քաղաքական ուղղությամբ, եւ թե՛ այն բարոյահոգեբանական վիճակի, որում հայտնվել ենք: Կարծում եմ՝ նորընտիր նախագահը, թեեւ առաջնային մանդատով օժտված չի լինելու, ամեն դեպքում մնում է երկրի առաջին դեմքը, եւ նրա հետ հույսեր ենք կապում»,-ասաց Վազգեն Սաֆարյանը՝ մանրամասնելով, որ նոր կառավարությունից կուսակցության հիմնական սպասումները կապված են արդյունաբերական եւ գյուղատնտեսական ոլորտների զարգացման հետ: